text: Sachiez que pas ne s'oublia
   Cléomadès, ains se leva
   PageV02P027
   Assez tost après l'ajorner.
   Ses armeüres raporter
   Li fist on, quant il fu levez ;
   Et Cléomaclès s'est armez.
   En dementres que il s'arma,
   À ceaus dou chastel enquis a
   Com faites armes cil portoient
   Qui à lui combatre devoient.
   Et on li dist c'un escu noir
   À I esch[i]keté sautoir
   De blanc et de gueules portoit
   Cil qui dou chastel sire estoit ;
   Et li autres le portoit bleu
   À trois testes blanches de leu.
  